Након априлског рата који је уследио након напада Немачке на Краљевину Југославију, немачке трупе започињу политику сегрегације, репресије и истребљења Јевреја који су живели у Југославији. Већ 18. априла 1941. по уласку немачких трупа у Београд, нова власт је све Јевреје у Београду приморала да се региструју као Јевреји и да носе жуту траку са давидовом звездом на руци ради идентификације. Од око 12. 000 колико их је било у Београду, њих 9. 300 је прошло ову процедуру, међу којима је била Хилда Дајч и њена породица.